UAB „Vilniaus vandenys“ metodikos dėl atitikties teisės aktų reikalavimams užtikrinimo, vykdant tiesioginę rinkodarą

1 priedas

 (Sutikimo dėl asmens duomenų tvarkymo tiesioginės rinkodaros tikslu pavyzdinė forma)

**SUTIKIMAS DĖL ASMENS DUOMENŲ TVARKYMO TIESIOGINĖS RINKODAROS TIKSLU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Aš, žemiau pasirašęs(-iusi), laisva valia sutinku, kad duomenų valdytojas UAB „Vilniaus vandenys“ (toliau – Bendrovė), kuri yra viešoji geriamojo vandens tiekėja ir nuotekų tvarkytoja, tvarkytų mano kontaktinius asmens duomenis (vardas, pavardė, adresas, telefono numeris, elektroninio pašto adresas) bei turimus asmens duomenis apie konkrečias Bendrovės teikiamas paslaugas man šiuo metu (sutarties duomenis ir kt.), tiesioginės rinkodaros tikslu: pateiktų man informaciją apie siūlomas paslaugas ar teirautųsi nuomonės dėl siūlomų paslaugų.

Esu informuotas(-a), kad turiu šias teises: susipažinti su Bendrovėje tvarkomais mano asmens duomenimis, būti informuotas(-a) apie tvarkomus mano asmens duomenis, prašyti Bendrovės ištaisyti arba ištrinti mano asmens duomenis ar apriboti jų tvarkymą, pateikti skundą Valstybinei duomenų apsaugos inspekcijai, prašyti ištrinti tvarkomus mano duomenis ("teisė būti pamirštam"), nesutikti su automatiniu sprendimų priėmimu, perkelti mano duomenis kitam valdytojui (paslaugų teikėjui).

Esu informuotas(-a), kad mano asmens duomenų tvarkymas Bendrovėje yra atliekamas vadovaujantis ir laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo.

Esu informuotas(-a), kad Bendrovės interneto svetainėje ([www.vv.lt](http://www.vv.lt)) skiltyje „Privatumas“ yra skelbiama Privatumo politika, kurioje detaliai pateikiama informacija apie tvarkomus klientų, įskaitant mane, asmens duomenis.

Šis sutikimas galioja \_\_\_\_\_\_\_\_\_\_\_\_\_\_\_\_\_\_\_\_ (*įrašyti planuojamą sutikimo saugojimo terminą*) arba iki tol, kol mano asmens duomenys bus reikalingi Bendrovės tikslams pasiekti dėl kurių Bendrovėje yra tvarkomi mano asmens duomenys arba iki tol, kol atšauksiu šį sutikimą. Esu informuotas(-a), kad nemokamai atšaukti šį sutikimą galiu bet kuriuo metu, Bendrovei pateikęs laisva forma pasirašytą sutikimo atšaukimo.

Duomenų valdytojo rekvizitai: įmonės kodas 120545849, buveinė Spaudos 8-1, Vilnius, tel. 1889. Su asmens duomenimis susijusiais klausimais siūlome kreiptis į Bendrovės duomenų apsaugos pareigūną el. paštu asmensduomenys@vv.lt, taip pat siunčiant laiškus paštu su prierašu ant voko „Duomenų apsaugos pareigūnui“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)